Der var budt op til et brag af en fest med både hujen, råb og rød-hvide farver til storskærmsarrangement i Kildeparken, da Danmark skulle møde Belgien i danskernes anden kamp ved dette års europamesterskab. I det tiende minut af kampen hyldede Kildeparken – sammen med resten af Danmark Christian Eriksen ved at rejse sig og klappe. Det skete, efter landsholdet i lørdags spillede første kamp ved EM mod Finland. Efter cirka 40 minutter spilletid, faldt Christian Eriksen pludselig om med hjertestop. Christian Eriksen blev efterfølgende genoplivet og fragtet til hospitalet, hvor han blev erklæret stabil. Lyden af de klappende hænder startede i det tiende minut af kampen, fordi Christian Eriksens bærer nummer 10 på landsholdsblusen. Du kan se den rørende gestus her:

Referat:
Omkring 400 mennesker var med i den rørende gestus.